นายกรัฐมนตรี ลงพื้นที่จังหวัดขอนแก่น ติดตามการเดินหน้าโครงข่ายคมนาคมรถไฟทางคู่
นายกรัฐมนตรี ลงพื้นที่จังหวัดขอนแก่น ติดตามการเดินหน้าโครงข่ายคมนาคมรถไฟทางคู่พลเอก ประยุทธ์ จันทร์โอชา นายกรัฐมนตรี ลงพื้นที่จังหวัดขอนแก่น เพื่อเป็นประธานพิธีเปิดสถานีรถไฟขอนแก่น ตามโครงการก่อสร้างรถไฟทางคู่ ช่วงชุมทางถนนจิระ-ขอนแก่น ที่สถานีรถไฟขอนแก่น ซึ่งมีนายอาคม เติมพิทยาไพสิฐ รัฐมนตรีว่าการกระทรวงคมนาคม ให้การต้อนรับและชี้แจงรายละเอียดการดำเนินงานทั้งหมด และมีประชาชนให้การต้อนรับจำนวนมาก โดยก่อนเริ่มพิธีนายกรัฐมนตรีได้สักการะศาลเทพารักษ์หลักเมือง ณ ศาลหลักเมืองขอนแก่น เพื่อนความเป็นสิริมงคล จากนั้นทำพิธีเปิดการใช้งานอาคารสถานีรถไฟขอนแก่น รวมถึงเป็นสักขีพยานในโอกาสรัฐมนตรีว่าการกระทรวงทรัพยากรธรรมชาติและสิ่งแวดล้อม มอบหนังสือแสดงโครงการป่าชุมชน กล่าวแสดงความยินดีและกล่าวถึงการดำเนินงานตามนโยบายรัฐบาล นอกจากนี้นายกรัฐมนตรี จะทดลองนั่งรถไฟขบวนพิเศษ จากสถานีรถไฟขอนแก่น ไปยังสถานีรถไฟท่าพระ ตำบลเมืองเก่า อำเภอเมืองขอนแก่น จังหวัดขอนแก่นสำหรับโครงการนี้รถไฟทางคู่ แบบไป-กลับสายนี้ มีระยะทาง 187 กิโลเมตร ใช้วงเงินก่อสร้างกว่า 2.34 หมื่นล้านบาท จะช่วยย่นเวลาเดินทางจากชุมทางจิระนครราชสีมาถึงขอนแก่น จาก 3 ชั่วโมง เหลือ 1 ชั่วโมง 20 นาที